**ESF VAHENDITEST RAHASTATAVA TÄISKASVANUTE TÄIENDUSKOOLITUSE ÕPPEKAVA**

1. **Üldandmed**

|  |  |
| --- | --- |
| Õppeasutus: | Luua Metsanduskool |
| Õppekava nimetus: *(venekeelsetel kursustel nii eesti kui vene keeles)*: | Taimekaitse aluskoolitus professionaalsele taimekaitsevahendite kasutajale |
| Õppekavarühm: *(täiendus- koolituse standardi järgi)* | Aiandus |
| Õppekeel: | Eesti keel |

1. **Koolituse sihtgrupp ja õpiväljundid**

|  |
| --- |
| **Sihtrühm ja selle kirjeldus ning õppe alustamise nõuded.** *Ära märkida milliste erialaoskuste, haridustaseme või vanusegrupi inimestele koolitus on mõeldud ning milline on optimaalne grupi suurus; ära tuua kas ja millised on nõuded õpingute alustamiseks.*  **Sihtrühm:** Alustavad taimekaitsevahendite kasutajad  **Grupi suurus:** 10  **Õppe alustamise nõuded:**  Teadvustatud vajadus ja tervislik seisund taimekaitsetööde tegemiseks. |
| **Õpiväljundid.** *Õpiväljundid kirjeldatakse kompetentsidena, mis täpsustavad, millised teadmised, oskused ja hoiakud peab õppija omandama õppeprotsessi lõpuks.*   * rakendab kehtivaid taimekaitsealaseid õigusakte; * omab ülevaadet turule lubatud taimekaitsevahenditest, nende ohutust kasutamisest ja hoiustamisest; * teab meetodeid ebaseaduslike taimekaitsevahendite tuvastamiseks; * eristab taimekultuuride kahjustajaid, umbrohte ja nende tõrjevõimalusi, sh integreeritud taimekaitse; * säästab sihtrühmaväliseid liike taimekaitsevahendite poolt põhjustatavatest kahjustustest; * valmistab nõuetekohaselt, ohutult taimekaitseseadme tööks ette; * arvutab taimekaitsevahendi töölahuse kulunormi lähtuvalt pihustitest, liikumiskiirusest, töörõhust, ilmastikust jne. |
| **Õpiväljundite seos kutsestandardi või tasemeõppe õppekavaga.** *Tuua ära vastav kutsestandard ning* ***numbriline viide konkreetsetele kompetentsidele****, mida saavutatakse.*  Kutsestandard: Taimekasvatustootja tase 5 B.2.1 Põllu- ja rohumaakultuuride kasvatamine |
| **Põhjendus.** *Tuua põhjendus* *koolituse sihtrühma ja õpiväljundite valiku osas.*  Luua Metsanduskooli koolitushuviliste seas on käesolev koolitus kõige nõutum metsataimede kasvatajate ja tegevarboristide seas. Metsataimede kasvatajad on sageli karjäärimuutjad, kes tulenevalt COVID-19 kriisist tingitud majanduslikust olukorrast on haavatavas sektoris töö kaotanud/kaotamas ja soovivad alustada ettevõtlusega. Lisaks metsataimede kasvatamise *know-how´*le vajavad nad taimekasvatustootja kutsestandardis nimetatud teadmisi ja oskusi. Sageli on metsataimekasvatajad ümberõppinud raietöölised, kelle baasdigioskused on napid.  Käesolev koolitus on mõnevõrra keeruline, kuna eeldab baasdigioskuste olemasolu (taimekaitseregistri kasutamine, eksami sooritamine veebikeskkonnas jne). Seepärast peame koolituse pakkumist oluliseks, et väikeses rühmas (10 osalejat) läheneda individuaalselt ja koolitusprogrammi diferentseerides viisil, et osalejad suudaksid eksami positiivselt sooritada. OSKA analüüsist valdkondlike IKT-oskuste vajadustest nähtub samuti, et metsanduse ja põllumajanduse valdkonnas on oluline baasdigioskuste õpe iseseisva kasutaja tasemel, mida sellel kursusel soovime toetada läbi väikeses rühmas õppimise. |

1. **Koolituse maht**

|  |  |
| --- | --- |
| **Koolituse kogumaht** akadeemilistes tundides: | **26** |
| Kontaktõppe maht akadeemilistes tundides: | **26** |
| sh auditoorse töö maht akadeemilistes tundides:  *(õpe loengu, seminari või muus koolis määratud vormis)* | **15** |
| sh praktilise töö maht akadeemilistes tundides:  (*õpitud teadmiste ja oskuste rakendamine õppekeskkonnas*) | **11** |
| Koolitaja poolt tagasisidestatava iseseisva töö maht akadeemilistes tundides: | **0** |

1. **Koolituse sisu ja õppekeskkonna kirjeldus ning lõpetamise nõuded**

|  |
| --- |
| **Õppe sisu ja õppekeskkonna kirjeldus.** *Tuua peamised teemad ja alateemad* ***sh eristada auditoorne ja praktiline osa.*** *Esitada õppekeskkonna lühikirjeldus, mis on*  *õpiväljundite saavutamiseks olemas. Loetleda kursuse kohustuslikud õppematerjalid (nt õpikud vmt) kui need on olemas. Kui õppijalt nõutakse mingeid isiklikke õppevahendeid, tuua ka need välja.*  **Auditoorne töö:**   * taimekaitsevahendite valdkond; * taimekaitseseadmed; * tööohutus.   **Praktiline töö:**   * kahjustajate ja umbrohtude õppimine; * taimekaitsevahendite registri kasutamine probleemülesande lahendamine; * taimekaitsepritsi kalibreerimine, kulunormiketta kasutamine, pihustite kontroll; * taimekaitsevahendi töölahuse valmistamine ja kulunormi arvestamine; * isikukaitsevahendid ja nende kasutamine.   **Õppekeskkonna kirjeldus:**  Koolitusel osaleja saab õpimapi, milles on õppekava ajakava, tagasisideleht ja koolitusmaterjalid.  Koolituse läbiviimiseks kasutatakse dataprojektorit ning arvutit esitluste ja õppevideote esitamiseks. Õppetegevuse käigus kasutatakse taimekahjustajate fotosid, herbaarlehti, isikukaitsevahendeid ja taimekaitse pritsi.  Koolitusruumiks on õppeklass või auditoorium. Taimekaitsevahendite registri kasutuse õppimiseks on arvutiklass, kus kõik õppijad saavad kasutamiseks arvuti. |
| **Nõuded õppe lõpetamiseks, sh hindamismeetodid ja –kriteeriumid.** *Nõutud on vähemalt 70% kontakttundides osalemine. Kirjeldada,* ***kuidas hinnatakse******õpiväljundite saavutamist****.*  Õpingud loetakse lõppenuks, kui õpilane on osalenud õppetöös vähemalt 75% ja sooritanud eksami.  Eksam koosneb kahest osast:  1. Teadmiste testist: positiivseks soorituseks on vaja maksimum punktisummast saada kokku vähemalt 60%  2. Praktilisest tööst: positiivseks soorituseks on vaja maksimum punktisummast saada kokku vähemalt 60%  Tulenevalt Taimekaitseseaduse § 79 Taimekaitse koolitus, lõige 5: isikul, kes ei sooritanud eksamit, võimaldatakse teha korduseksam kolme kuu jooksul. Isik, kes ei soorita korduseksamit, peab taimekaitsekoolituse uuesti läbima.  Hindamismeetod: eksam  Hindamine on mitteeristav: arvestatud või mittearvestatud. |

1. **Koolitaja andmed**

|  |
| --- |
| **Koolitaja andmed.** *Tuua ära koolitaja(te) ees- ja perenimi ning kursuse läbiviimiseks vajalikku kompetentsust näitav kvalifikatsioon või vastav õpi- või töökogemuse kirjeldus.*  **Eva-Kadri Rossner** – Eesti põllumajandusülikkooli aianduse eriala 1992-1995, kõrgharidus võrdsustatud magistrikraadiga.  2016-2019 aianduskonsulent, kutse taastõendamisel  2018 - maaviljeluse ja taimekaitse õpetaja Luua Metsanduskoolis  **Tiiu Annuk** – Põllumeeste Ühistu Kevili agronoom. Taimekaitsealane koolituskogeemus 15 aastat. EPMÜ 2001. Loodusteaduste magister entomoloogia alal.  **Mart Kiiskküla** – INTRAC Eesti AS, tootejuht. Koolituskogemus 7 aastat (Põhiteema: Põllumajandusmasinate kasutamine ja ekspluatatsioon). |

**Õppekava koostaja:**

Eva-Kadri Rossner, Luua Metsanduskooli õpetaja, [eva-kadri.rossner@luua.ee](mailto:eva-kadri.rossner@luua.ee)